ಅಯಸ್ಕಾಂತದ ಎರಡೂ ಧ್ರುವಗಳ ನಡುವೆ ಸುತ್ತುವ ತಾಮ್ರದ ತಟ್ಟೆಯನ್ನು ಹೊಂದಿರುವ ಮೊದಲ ವಿದ್ಯುಚ್ಛಾಲಿತ ಜನರೇಟರ್ ೧೮೩೧ರಲ್ಲಿ ಮೈಕೇಲ್ ಫಾರಡೆಯಿಂದ ಕಂಡುಹಿಡಿಯಲ್ಪಟ್ಟಿತು. ದಿಕ್ಪರಿವರ್ತಕವನ್ನು (ಕಮ್ಯುಟೇಟರ್) ಉಪಯೋಗಿಸದೇ ಇದ್ದುದರಿಂದ ಇದು ಡೈನಮೋ ಆಗಿರಲಿಲ್ಲ. ಆದರೂ, ಫಾರಡೆಯ ತಟ್ಟೆಯು ತನ್ನಲ್ಲಿನ ಕಾಂತೀಯ ಕ್ಷೇತ್ರದ ಮೂಲಕ ಏಕೈಕ ಪ್ರವಾಹ ಪಥವನ್ನು ಹೊಂದಿದ್ದುದರಿಂದ ಅತ್ಯಂತ ಕಡಿಮೆ ಪ್ರಮಾಣದ ವೋಲ್ಟೇಜ್‌ನ್ನು ಉತ್ಪಾದಿಸಿತು. ತಂತಿಗಳ ಹಲವಾರು ಸುತ್ತುಗಳನ್ನು ಕಾಯಿಲ್‌ಗೆ ಸುತ್ತುವಂತೆ ಮಾಡುವುದರಿಂದ ಅಧಿಕ ಪ್ರಮಾಣದ ಮತ್ತು ಹೆಚ್ಚು ಉಪಯೋಗವುಳ್ಳ ವೋಲ್ಟೇಜ್‌ಗಳನ್ನು ಉತ್ಪಾದಿಸಬಹುದು ಎಂದು ಫಾರಡೆ ಮತ್ತು ಇತರರು ಕಂಡುಕೊಂಡರು. ಒಟ್ಟು ಸುತ್ತುಗಳ ಸಂಖ್ಯೆಯನ್ನು ಬದಲಾಯಿಸುವುದರಿಂದ ಈ ತಂತಿಗಳ ಸುತ್ತುವಿಕೆಯು ನಮ್ಮ ಅನುಕೂಲಕ್ಕೆ ತಕ್ಕಂತೆ ಬಯಸಿದ ಯಾವುದೇ ಪ್ರಮಾಣದ ವೋಲ್ಟೇಜ್‌ನ್ನು ಉತ್ಪಾದಿಸಬಹುದು. ಆದುದರಿಂದ ನೇರ ಪ್ರವಾಹವನ್ನು ಉತ್ಪಾದಿಸುವ ಸಲುವಾಗಿ ದಿಕ್ಪರಿವರ್ತಕಗಳನ್ನು ಕಂಡುಹಿಡಿಯುವ ಅಗತ್ಯವನ್ನು ಹೊಂದಿರುವುದರ ಜೊತೆಗೆ ಇವುಗಳು ನಂತರದಲ್ಲಿ ವಿನ್ಯಾಸಗೊಳಿಸಿದ ಎಲ್ಲಾ ಜನರೇಟರ್ ವಿನ್ಯಾಸಗಳ ಪ್ರಮುಖ ಲಕ್ಷಣವಾಯಿತು. 

ವಿದ್ಯುತ್ ಮೋಟಾರು ತತ್ವಗಳ ಅವಿಷ್ಕಾರ
ಪೇಸಿನೊಟ್ಟಿ ಡೈನಮೋ
ಚಾರಿತ್ರಿಕ ಮೈಲಿಗಲ್ಲುಗಳು
ಚಕ್ರೀಯ ಭ್ರಮಣ ಪರಿವರ್ತಕಗಳ ಅಭಿವೃದ್ಧಿ